શ્રી કૃષ્ણકુમારસિંહજી અંધ ઉદ્યોગ શાળા અને રાષ્ટ્રીય અંધજન મંડળ-ભાવનગર જિલ્લાશાખાનાં સંયુક્ત ઉપક્રમે શ્રીમદ્ ભગવદ્ ગીતા પર રાજ્યના પ્રખર વિદ્વાન ડૉ. શ્રી કૃણાલભાઈ જોશીનું વક્તવ્ય ‘ગીતા દર્શન’ નું તા. 15 અને 16 જુલાઈ, 2018 રવિવાર અને સોમવાર બપોરે 3.30 થી સાજે 6 દરમિયાન દ્વિ-દિવસીય આયોજન કરવમાં આવેલ. અત્રે એ નોંધવું ઘટે કે દેશ-વિદેશનાં અનેક વિસ્તારમાં પોતાની મધુર વાણી દ્વારા જ્ઞાન ફેલાવનાર તેઓ રાજ્યના એકમાત્ર પ્રજ્ઞાચક્ષુ ભાગવતાચાર્યશ્રી ડૉ. કૃણાલભાઈ જોશીને ગત તા. 13 નાં રોજ સંસ્કૃત સાહિત્ય અકાદમી-ગાંધીનગર દ્વારા યુવા ગૌરવ પૂરસ્કારથી સન્માનિત કરવામાં આવેલ છે. તેમજ તેઓ રાષ્ટ્રપતિ એવોર્ડથી પણ સમ્માનિત થઈ ચૂક્યા છે. આમ અનેકો સિધ્ધિઓને પ્રાપ્ત કરનાર, પારંગત સંસ્કૃતના જ્ઞાની એવા વકતાશ્રી કૃણાલભાઈ જોષીનાં મુખેથી ગીતા સંદેશ સાંભળવાનો અનેરો લાવો ઉપસ્થિતોએ બહોળી સંખ્યામાં લીધો હતો. આ પ્રસંગે સંસ્થા સંચાલકશ્રી લાભુભાઈ સોનાણીએ જણાવ્યું હતું કે - 'આવા વ્યક્વ્ય દ્વારા પ્રજ્ઞાચક્ષુ વ્યક્તિઓમાં આપણી પરંપરાગત સંસ્કૃતિને નજીકથી સમજવાની તક મળશે. તેમજ કૃણાલભાઈ જેવા પ્રખરજ્ઞાનીને મળીને આત્મવિશ્વાસથી જીવન જીવવા પ્રેરણા મળશે.'